**Közlemény az IF\_CLASS\_2 adatszolgáltatás EBA reporting framework 4.0 szerinti benyújtásáról**

Tisztelt Adatszolgáltatók!

Az [EBA honlapján](https://www.eba.europa.eu/risk-and-data-analysis/reporting-frameworks/reporting-framework-40) 2024.12.19-én megjelent az EBA reporting framework 4.0 végleges verziója. A 4.0 taxonómia már DPM 2.0 adatmodellre épül, amely az IF\_CLASS\_2 adatszolgáltatás esetében 2025 Q1-től alkalmazandó.

Az IF\_CLASS\_2 adatszolgáltatás esetében a beküldési határidő – a nagymértékben változó CRR3/CRD6 jelentésekkel (CLASS\_1 adatszolgáltatók) ellentétben – változatlanul május 12. marad. Az adatszolgáltatásban tartalmilag csak a C\_25 tábla változik, a CRR3/CRD6 adatszolgáltatás-változásokkal összhangban. Amennyiben a tábla változására valamely adatszolgáltató a beküldési határidőig nem tud felkészülni, kizárólag az adott tábla vonatkozásában meghosszabbított határidő áll rendelkezésre 2025 június 30-ig. Tehát május 12-ig szükséges beküldeni a teljes IF\_CLASS\_2 adatszolgáltatást, azonban a C\_25 táblát a csomag nemlegesen is tartalmazhatja, annak ellenére, hogy az intézménynek töltési kötelezettsége van. A végleges, kitöltött C\_25 táblát tartalmazó módosító jelentést pedig június 30-ig kell beküldeni az MNB részére.

A taxonómiával, illetve a CRR3/CRD6 szerinti megújult adatszolgáltatásokkal kapcsolatos hírek, közlemények az EBA honlapja mellett a [Hitelintézetek | MNB.hu](https://www.mnb.hu/felugyelet/adatszolgaltatas/hitelintezetek) aloldalon is olvashatóak.